|  |  |  |
| --- | --- | --- |
| **ԱՄՓՈՓԱԹԵՐԹ**  **«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**  **2014 ԹՎԱԿԱՆԻ ԴԵԿՏԵՄԲԵՐԻ 11-Ի N 1471-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ** | | |
| 1 | **Հայաստանի Հանրապետության ֆինանսների նախարարություն** | 02.05.2022թ.  01/11-4/7445-2022 գրություն |
|  | Նախագծով առաջարկվող կարգավորումներով սահմանվում են օդանավակայանի տաքսի ծառայության կազմակերպման առանձին պայմանները և պահանջները, որոնց շրջանակներում համապատասխան լիցենզիա ստանալու համար, ի թիվս այլ պահանջների, հայտատուն պետք է ներկայացնի հայտարարություն ՀՀ քրեական օրենսգրքի 242-րդ, 243-րդ, 244-րդ, 377-րդ հոդվածներով սահմանված արարքների համար դատապարտված չլինելու կամ դատապարտված լինելու դեպքում ՀՀ օրենքով սահմանված կարգով դատվածությունը հանված կամ մարված լինելու վերաբերյալ:  Հարկ է ընդգծել նաև, որ ՀՀ կառավարության 2014 թվականի դեկտեմբերի 11-ի N 1471-Ն որոշման (այսուհետ՝ Որոշում) հավելված 1-ի 10-րդ կետում ամրագրված է համանման նորմ, որը վերաբերում է մարդատար-տաքսի ավտոմոբիլներով ուղևորափոխադրումների կազմակերպման լիցենզիա ստանալու համար հայտ ներկայացրած հայտատուներին:  Այս կարգավորումների առնչությամբ հայտնում ենք, որ ՀՀ Ազգային ժողովի կողմից 2021 թվականի մայիսի 5-ին ընդունվել է նոր քրեական օրենսգիրքը, որը ուժի մեջ է մտնելու 2022 թվականի հուլիսի 1-ից և գործողության մեջ է դրվելու «Հայաստանի Հանրապետության քրեական օրենսգիրքը գործողության մեջ դնելու մասին» օրենքով:  Ներկայումս գործող ՀՀ քրեական օրենսգրքի 242-րդ, 243-րդ, 244-րդ, 377-րդ հոդվածներով սահմանված արարքները որոշ փոփոխություններով նոր ՀՀ քրեական օրենսգրքում իրենց արտացոլում են գտել այլ հոդվածներում: Մասնավորապես, ներկայիս քրեական օրենսգրքի 242-րդ հոդվածով սահմանված արարքը ամրագրված է նոր քրեական օրենսգրքի 342-րդ հոդվածում, 243-րդ հոդվածը՝ 343-րդ հոդվածում, 377-րդ հոդվածը՝ 538-րդ հոդվածում, իսկ 244-րդ հոդվածով սահմանված արարքը նոր քրեական օրենսգրքով ընդհանրապես նախատեսված չէ որպես քրեական օրենսգրքով նախատեսված հանցավոր արարք:  Այլ կերպ ասած, նոր քրեական օրենսգրքի գործողության մեջ դրվելու պահից առաջանալու են անհամապատասխանություններ ՀՀ քրեական օրենսգրքի և ՀՀ կառավարության 2014 թվականի դեկտեմբերի 11-ի N 1471-Ն որոշման կարգավորումների միջև, ինչն էլ իր հերթին հանգեցնելու է ՀՀ կառավարության 2014 թվականի դեկտեմբերի 11-ի N 1471-Ն որոշման մեջ փոփոխություններ կատարելու անհրաժեշտության:  Ամբողջ վերոգրյալի հաշվառմամբ՝ առաջարկում ենք քննարկման առարկա դարձնել Նախագծի և Որոշման վերը նշված կարգավորումները նոր քրեական օրենսգրքին համապատասխանեցնելու նպատակահարմարության հարցը, որն ընդունելի լինելու պարագայում Նախագծի ուժի մեջ մտնելու օր պետք է սահմանել նոր քրեական օրենսգրքի ուժի մեջ մտնելու օրը: | Ընդունվել է. |
| 2 | **Հայաստանի Հանրապետության էկոնոմիկայի նախարարություն** | 04.05.2022թ.  01/6616-2022 գրություն |
|  | Առաջարկում ենք Նախագծի 1-ին կետի 3-րդ ենթակետում «համաձայն N2 հավելվածի» բառերը փոխարինել «համաձայն հավելվածի» բառերով։  Միաժամանակ Հայաստանի Հանրապետության կառավարության 2014 թվականի դեկտեմբերի 11-ի N 1471-Ն որոշման 12-րդ կետում առաջարկում ենք դիտարկել «տաքսամետր», իսկ III գլխի վերնագրում «տաքսամոտորային» բառերի փոխարինումը։ | Ընդունվել է.  Չի ընդունվել. |
| 3 | **Քաղաքաշինության, տեխնիկական և հրդեհային անվտանգության տեսչական մարմին** | 22.04.2022թ.  ՔՏՄ/06․1․3/5858-22 գրություն |
|  | «Հայաստանի Հանրապետության կառավարության 2014 թվականի դեկտեմբերի 11-ի N 1471-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի վերաբերյալ առաջարկություններ չունի։ |  |
| 4 | **ՀՀ ոստիկանություն** | 25.04.2022թ.  1/21/34527-22 գրություն |
|  | 1.Առաջարկվում է նախագծի 1-ին կետի 1-ին ենթակետի «կետից» բառից հետո լրացնել «և 1-ին հավելվածի 12-րդ կետից» բառերը։  2.Նախագծի 1-ին կետի 2-րդ ենթակետի «բ» պարբերությունն առաջարկվում է շարադրել հետևյալ խմբագրությամբ.  «բ) 10-րդ կետում «և Հայաստանի Հանրապետության կառավարության 2012 թվականի հոկտեմբերի 18-ի N 1327-Ն որոշման 1-ին կետի 2-րդ ենթակետով հաստատված հիվանդություններով չտառապելու մասին, որոնց դեպքում արգելվում է վարել տրանսպորտային միջոց» բառերը փոխարինել «և Հայաստանի Հանրապետության կառավարության 2020 թվականի մարտի 26-ի N 383-Ն որոշման 2-րդ հավելվածի 1-ին ցանկով հաստատված հիվանդություններով չտառապելու մասին, որոնց դեպքում արգելվում է վարել տրանսպորտային միջոց» բառերով,»։  3. Որոշման 1-ին կետի 2-րդ ենթակետն առաջարկվում է շարադրել հետևյալ խմբագրությամբ.  «..) Որոշման N 1 հավելվածի Ձև N3-ում «, ինչպես նաև Հայաստանի Հանրապետության կառավարության 2012 թվականի հոկտեմբերի 18-ի N 1327-Ն որոշման 1-ին կետի 2-րդ ենթակետով հաստատված հիվանդություններով չեմ տառապում» բառերը փոխարինել «Հայաստանի Հանրապետության կառավարության 2020 թվականի մարտի 26-ի N 383-Ն որոշման 2-րդ հավելվածի 1-ին ցանկով հաստատված հիվանդություններով չեմ տառապում բառերով,»։  4 Անհրաժեշտ է նաև նախագիծ համարակալումը համապատասխանեցնել «Նորմատիվ իրավական ակտերի մասին» օրենքի 14-րդ կետի պահանջներին։ | Ընդունվել է.  Ընդունվել է.  Ընդունվել է.  Ընդունվել է. |
| 5 | **ՀՀ արդարադատության նախարարություն** | 30.05.2022թ.  /23401-2022 գրություն |
|  | 1. Առաջարկում ենք հանել Նախագծի 1-ին կետի 1-ին ենթակետի «է» պարբերությամբ նախատեսվող իրավակարգավորումը, քանի որ Նախագծի 1-ին կետի 1-ին ենթակետի «գ» պարբերությամբ Հայաստանի Հանրապետության կառավարության 2014 թվականի դեկտեմբերի 11-ի N 1471-Ն որոշման (այսուհետ՝ Որոշում) հավելված N 1-ում լրացվող նոր 11.2 կետի 2-րդ ենթակետում չի սահմանվում վարորդի համապատասխանության որևէ չափանիշ և պայման, այդ չափանիշները սահմանված են գործող Որոշման հավելված N 1-ի 10-րդ կետում:  2. Որոշման հավելված N 2-ում ներկայումս սահմանված է միայն Հայաստանի Հանրապետությունում մարդատար-տաքսի ավտոմոբիլներով ուղևորափոխադրումների կազմակերպման լիցենզիայի ձևը, իսկ Նախագծով նախատեսվում է այդ հավելվածով սահմանել նաև անհատ ձեռնարկատերերի և կազմակերպությունների կողմից օդանավակայանի տաքսի ծառայության կազմակերպման լիցենզիայի ստացման մասին և անհատ ձեռնարկատերերի և կազմակերպությունների կողմից օդանավակայանի տաքսի ծառայության կազմակերպման լիցենզիայի ներդիրի (ներդիրների) ստացման մասին հայտերի ձևերը, ուստի հիմք ընդունելով վերոգրյալը՝ անհրաժեշտ է խմբագրել և լրացնել նաև Որոշման 1-ին կետի 2-րդ ենթակետը: Միաժամանակ անհրաժեշտ է նաև համարակալել Հայաստանի Հանրապետությունում մարդատար-տաքսի ավտոմոբիլներով ուղևորափոխադրումների կազմակերպման (իրականացման) լիցենզիայի ձևը:  3. Հաշվի առնելով այն հանգամանքը, որ ««Ավտոմոբիլային տրանսպորտի մասին» օրենքում լրացումներ և փոփոխություններ կատարելու մասին» 2022 թվականի հունվարի 18-ի ՀՕ-8-Ն օրենքն ուժի մեջ է մտնելու 2022 թվականի օգոստոսի 9-ին և այդ օրենքից է բխում սույն Նախագծով Հայաստանի Հանրապետության կառավարության 2014 թվականի դեկտեմբերի 11-ի N 1471-Ն որոշման մեջ փոփոխությունների և լրացումների կատարումը՝ անհրաժեշտ է Նախագծի 2-րդ կետում նշված «8» թիվը փոխարինել «9» թվով: | Ընդունվել է մասնակի.  Վարորդի համապատասխանության չափանիշ և պայման, հանձինս ներկայացվող Ձև N3-ի, սահմանված են ինչպես գործող Որոշման N 1 հավելվածի 10-րդ կետում, այնպես էլ հավելված N 1-ում լրացվող նոր 11.2 կետի 2-րդ ենթակետով:  Ընդունվել է. Կատարվել է համապատասխան փոփոխություն և անհատ ձեռնարկատերերի և կազմակերպությունների կողմից օդանավակայանի տաքսի ծառայության կազմակերպման լիցենզիայի ստացման մասին և անհատ ձեռնարկատերերի և կազմակերպությունների կողմից օդանավակայանի տաքսի ծառայության կազմակերպման լիցենզիայի ներդիրի (ներդիրների) ստացման մասին հայտերի ձևերը հաստատվում են N 1 հավելվածով կատարվող փոփոխությամբ.  Ընդունվել է. |